18 Yesu pa kupwa kunena nabya, watamba na bandi bana ba bwanga batyibulula Musanza wa Kidelone*+ kebenda kokwa kwadi budimi, penepo aye ne bandi bana ba bwanga batwela’mo.+2 Ino Yudasa, yewa wamwabile, nandi wadi uyukile kokwa kuntu’kwa, mwanda Yesu wadi wibungila’ko divule na bandi bana ba bwanga.3 Penepo Yudasa wakasela kibumbo kya basola ne bampulushi ba babitobo bakulu ne ba Bafadiseo baiya kwine’kwa na byenge ne binanu ne byabulwi kumo.+4 Ebiya Yesu, pa kuyuka bintu byonso byadi bya kumufikila, waenda’ko matabula kaebanena’mba: “Le i ani omukimba?”5 Bamulondolola’mba: “I Yesu mwine Nazala.”+ Nandi webanena’mba: “Ami uno.” Ino Yudasa, yewa wamwabile, nandi wadi wimene nabo.+6 Ino Yesu pa kwibanena’mba, “Ami uno,” bajoka kimvunda-nyuma bapona pa nshi.+7 Ebiya webepangula monka’mba: “Le i ani omukimba?” Nabo banena’mba: “I Yesu mwine Nazala.”8 Yesu walondolola’mba: “Nemulombola’mba ami uno. Nanshi shi i ami omukimba, lekai bano bantu bende.”9 Bino’bi, i mwanda wa kufikidija byobya byaanenene amba: “Ku boba bowampele, nkijimije’kopo nansha umo.”+10 Ponkapo Shimona Petelo, mwine wadi na kipete, wasomona’kyo wakesa umpika wa kitobo mukatampe, wamutyiba kutwi kwa lundyo.+ Dijina dya umpika’wa i Makusa.11 Ino Yesu wanena Petelo amba: “Aluja kipete mu kikwa+ kyakyo. Le nkifwaninwepo kutoma kitomeno kimpele Tata?”+12 Penepo basola ne mukulu wa basola ne bampulushi ba Bayuda bakwata* Yesu ne kukuta bamukuta.13 Bakamutūla bidi kwa Anasa, mwanda wadi tata muko wa Kaifasa,+ mwine wadi kitobo mukatampe mwaka’wa.+14 Na bubine, Kaifasa ye wadingile Bayuda amba i kya kamweno kobadi amba umo afwile bantu.+15 Ino Shimona Petelo, ne mwanā bwanga mukwabo, wadi ulonda Yesu.+ Yao mwanā bwanga’o wadi muyukane kwa kitobo mukatampe, kadi watwelele na Yesu pamo mu kipango kya kitobo mukatampe,16 inoko Petelo wadi wimene panja, ku kibelo.* Penepo mwanā bwanga mukwabo’wa, mwine wadi uyukene kwa kitobo mukatampe, watamba panja, wesamba na kalama wa pa kibelo ebiya watweja Petelo.17 Penepa mwingidi mwana-mukaji wadi kalama wa pa kibelo, wanena Petelo amba: “Mwene nobe wi umo wa mu bana ba bwanga ba uno muntu?” Aye nandi amba: “Ke amipo.”+18 Papo bapika ne bampulushi badi bemene kufulakufula kwa mudilo wa makala obabanjile, badi bota mwanda kwadi mashika. Petelo nandi wadi wimene nabo ota mudilo.19 Penepo kitobo mukulu waipangula Yesu myanda ya bandi bana ba bwanga ne ya bufundiji bwandi.20 Yesu wamulondolola’mba: “Nadi nesamba patōkelela na ino ntanda. Nadi mfundijanga nyeke mu shinankonka ne mu tempelo,+ mwibungilanga Bayuda bonso, nkyadipo nena mwanda nansha umo kufula.21 Kyoungipangwila i kika? Ipangula boba badi bateja byonadi nebasapwila. Tala! Abo bayukile byonadi nena.”22 Aye pa kupwa kunena nabya, mpulushi umo wadi wimene’po, wakupila Yesu lupi mu mpala+ kamunena’mba: “Le ye molondolwela kitobo mukulu nankyo?”23 Yesu wamulondolola’mba: “Shi nanena bibi, nombole* kibi kyonanena; ino shi nanena bya bine, kyowankupidila i kika?”24 Ebiya Anasa wamutuma mukutwe kwa Kaifasa kitobo mukatampe.+25 Kadi Shimona Petelo wadi wimene’po ota mudilo. Penepo bamunena’mba: “Mwene nobe wi umo wa mu bana ba bwanga ba uno muntu?” Aye watuna’mba: “Ke amipo.”+26 Umpika umo wa kitobo mukatampe, mubutule wa yewa watyibilwe kutwi na Petelo,+ wanena’mba: “Mwene nadi nakumone nandi mu budimi?”27 Inoko, Petelo watuna monka, ponka na ponka nzolo wadila.+28 Penepo basela Yesu kwa Kaifasa bakamutūla ku njibo ya mbikavu.+ Kwadi ke ku lubanga. Inoko abo bene kebatwelelepo mu njibo ya mbikavu, kutyina bakesubija,+ ino amba bamone mwa kudila Pashika.29 Ebiya Pilato watambila panja pobadi kanena’mba: “I mwanda’ka omwasambila uno muntu?”30 Nabo bamulondolola’mba: “Shi uno muntu kadipo nonga-bibi,* longa ketumufikijepo kuno kodi.”31 Penepo Pilato webanena’mba: “Muselei banwe bene mukamutyibile mambo mungya bijila byenu.”+ Bayuda nabo bamunena’mba: “Batwe i betujidike kwipaya muntu.”+32 Bino’bi byadi bya kufikidija kinenwa kyanenene Yesu kilombola muswelo wa lufu lwaadi kadi pabwipi na kufwa.+33 Penepo Pilato watwela monka mu njibo ya mbikavu, waita Yesu kamunena’mba: “Lelo wi Mulopwe wa Bayuda?”+34 Yesu walondolola’mba: “Lelo ubaipangula nankyo na milangwe ya abe mwine’ni, kudi bakwabo bakulombwele myanda yami?”35 Pilato walondolola’mba: “Le ami ne Muyuda? I onka muzo wenu ne babitobo bakulu bo bakupāna kondi. Le wi mulonge bika?”36 Yesu walondolola’mba:+ “Bulopwe bwami ke bwa ino ntandapo.+ Shi Bulopwe bwami bwadi bwa ino ntanda, longa bengidi bami badi ba kundwila’mba nakapānwa ku Bayuda.+ Ino, monka mokikadile, Bulopwe bwami kebutambilepo kuno.”37 Penepo Pilato wamunena’mba: “Nanshi wi mulopwe?” Yesu walondolola’mba: “Abe mwine yao ubanena’mba ne mulopwe.+ Kino’ki ye kyonabutwidilwe, kadi kino’ki ye kyonaidile mu ino ntanda, amba nsapule bukamoni bwa bubine.+ Yewa ense udi ku mutamba wa bubine wivwananga diwi dyami.”38 Pilato wamunena’mba: “Le bubine i bika?”Pa kupwa kunena namino, watambila monka kudi Bayuda kaebanena’mba: “Ami nkimwenepo mambo mwadi.+39 Ne kadi, mungya kibidiji kyenu nemukutulwilanga muntu umo pa Pashika.+ Le penepo musaka nemukutulwile Mulopwe wa Bayuda, a?”40 Batulula diwi monka, amba: “Aa ke yao muntupo, i Balabasa!” Uno Balabasa wadi kabwalāla.+
Kunshi kwa Dyani
^ Nansha’mba “kamunonga ka Kidelone ka mu kitatyi kya mashika.”
bem_Latn nya_Latn kmb_Latn